ai4bharat/Pralekha huggingface dataset:
உள்துறை அமைச்சகம்
உள்துறை அமைச்சர் தலைமையிலான உயர்மட்டக் குழு ஆறு மாநிலங்களுக்கு ரூ 4,381.88 கோடி கூடுதல் நிதி உதவிக்கு ஒப்புதல்
மத்திய உள்துறை அமைச்சர் திரு அமித் ஷா தலைமையிலான உயர்மட்டக் குழு, இந்த வருடம் புயல்/வெள்ளம்/நிலச்சரிவால் பாதிக்கப்பட்ட ஆறு மாநிலங்களுக்கு தேசிய பேரிடர் நிவாரண நிதியின் கீழ் மத்திய அரசின் கூடுதல் நிதியுதவியை வழங்க ஒப்புதல் அளித்துள்ளது.
இந்த ஆறு மாநிலங்களுக்கு தேசிய பேரிடர் நிவாரண நிதியின் கீழ் மத்திய அரசின் கூடுதல் நிதியுதவியாக ரூ 4,381.88 கோடியை வழங்க உயர்மட்டக் குழு ஒப்புதல் அளித்துள்ளது.'அம்பான்' புயலால் பாதிக்கப்பட்ட மேற்கு வங்கத்துக்கு ரூ 2,707.77 கோடியும், ஒடிசாவுக்கு ரூ 128.23 கோடியும் வழங்க ஒப்புதல் அளிக்கப்பட்டுள்ளது.'நிசர்கா' புயலால் பாதிக்கப்பட்ட மகாராஷ்டிராவுக்கு ரூ 268.59 கோடி வழங்க ஒப்புதல் அளிக்கப்பட்டுள்ளது.தென்-மேற்கு பருவமழையால் ஏற்பட்ட வெள்ளம் மற்றும் நிலச்சரிவால் பாதிக்கப்பட்ட கர்நாடகாவுக்கு ரூ 577.84 கோடியும், மத்தியப் பிரதேசத்துக்கு ரூ 611.61 கோடியும், சிக்கிமுக்கு ரூ 87.84 கோடியும் வழங்க ஒப்புதல் அளிக்கப்பட்டுள்ளது.
'அம்பான்' புயலுக்குப் பிறகு, பாதிக்கப்பட்ட மாநிலங்களான மேற்கு வங்கம் மற்றும் ஒடிசாவுக்கு 2020 மே 22 அன்று பிரதமர் திரு நரேந்திர மோடி பயணம் மேற்கொண்டார். பிரதமர் அறிவித்தவாறு, இந்த மாநிலங்களில் உடனடி நிவாரண நடவடிக்கைகளை மேற்கொள்வதற்கான நிதி உதவியாக, மேற்கு வங்கத்துக்கு ரூ 1,000 கோடியும், ஒடிசாவுக்கு ரூ 500 கோடியும் முன்பணமாக 2020 மே 23 அன்று வழங்கப்பட்டது. மேலும், மாநில பேரிடர் நிவாரண நிதி மற்றும் தேசிய பேரிடர் நிவாரண நிதி மூலம் வழங்கப்பட்ட உதவித் தொகையைத் தவிர, உயிரிழந்தவர்களின் குடும்பத்துக்கு இரண்டு லட்சம் ரூபாயும், காயமடைந்தோருக்கு ஐம்பதாயிரம் ரூபாயும் பிரதமர் அறிவித்தார்.
இந்த ஆறு மாநிலங்களில் பேரிடர் ஏற்பட்டவுடன், மாநில அரசுகளிடம் இருந்து கோரிக்கை மனுக்கள் வந்தடைவதற்காக காத்திராமல், அமைச்சகங்களை சேர்ந்த மத்திய குழுக்களை மத்திய அரசு உடனே அனுப்பியது.
மேலும், 2020-21 நிதி ஆண்டில், மாநில பேரிடர் நிவாரண நிதியில் இருந்து 28 மாநிலங்களுக்கு இது வரை ரூ 15,524.43 கோடியை மத்திய அரசு வழங்கியுள்ளது.
உள்துறை அமைச்சகம்
2022, குடியரசு தினத்தையொட்டி வீரதீரச் செயலுக்கான பதக்கங்கள்/சேவைப் பதக்கங்கள் அறிவிப்பு
2022-ம் ஆண்டு குடியரசு தினத்தையொட்டி, மொத்தம் 933 காவல்துறையினருக்கு சிறந்த சேவைக்கான பதக்கம் வழங்கப்பட உள்ளது. விருதுபெறுவோர் எண்ணிக்கை விவரம் வருமாறு :
வீரதீரச் செயலுக்கான பதக்கங்கள்
|
|
பதக்கங்களின் பெயர்
|
|
பதக்கம் பெறுவோர் எண்ணிக்கை
|
|
வீரச் செயலுக்கான காவலர் பதக்கம் 
|
|
189
வீரதீரச் செயலுக்கான பதக்கங்கள்
|
|
பதக்கங்களின் பெயர்
|
|
பதக்கம் பெறுவோர் எண்ணிக்கை
|
|
தலைசிறந்த சேவைக்கான குடியரசுத் தலைவரின் காவலர் பதக்கம் 
|
|
88
|
|
தகுதிமிக்க சேவைக்கான காவலர் பதக்கம் 
|
|
662
வீர தீரச் செயலுக்கான பதக்கம் பெறும் 189 பேரில், 134 பேர், ஜம்மு & காஷ்மீரில் வீரச்செயல் புரிந்தமைக்காக தேர்ந்தெடுக்கப்பட்டுள்ளனர். இடதுசாரி தீவிரவாதத்தால் பாதிக்கப்பட்ட பகுதிகளில் வீரச்செயல் புரிந்தமைக்காக 47 பேருக்கும், வடகிழக்கு பிராந்தியத்தில் வீரச்செயல் புரிந்தமைக்காக ஒருவருக்கும் இந்தப் பதக்கம் வழங்கப்பட உள்ளது. பதக்கம் பெறுவோரில் 115 பேர் ஜம்மு & காஷ்மீர் காவல்துறையையும், 39 பேர் மத்திய ரிசர்வ் காவல் படையையும், 3 பேர் இந்தோ-திபெத்திய எல்லைக்காவல் படையையும், 2 பேர் எல்லைப் பாதுகாப்புப் படையையும், 3 பேர் சஹஸ்ர சீமா பால் படையையும், 10 பேர் சத்திஸ்கர் காவல்துறையையும், 9 பேர் ஒடிசா காவல்துறையையும், 7 பேர் மகாராஷ்டிரா காவல் துறையையும், எஞ்சியவர்கள் பிற மாநிலங்கள்/யூனியன் பிரதேசங்களையும் சேர்ந்தவர்கள் ஆவர்.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1792365
இளைஞர் நலன் மற்றும் விளையாட்டு அமைச்சகம்
இமாச்சல பிரதேசத்தில் நீர் விளையாட்டு மையத்தைத் திரு அனுராக் சிங் தாக்கூர் திறந்து வைத்தார்
இமாச்சலப் பிரதேசத்தின் பிலாஸ்பூரில் உள்ள கோல்டம் பர்மானாவில் நீர் விளையாட்டு மையத்தை மத்திய இளைஞர் நலன் மற்றும் விளையாட்டுத் துறை அமைச்சர் திரு அனுராக் சிங் தாக்கூர், ஞாயிறன்று காலை திறந்துவைத்தார். இந்திய விளையாட்டு ஆணையம் மற்றும் தேசிய அனல் மின் கழகம் இணைந்து இமாச்சலப் பிரதேசத்தில் முதன்முறையாக நீர் விளையாட்டு மையம் தொடங்கப்பட்டுள்ளது.
இந்த நிகழ்வின் போது இந்திய விளையாட்டு ஆணையம் மற்றும் தேசிய அனல் மின் கழகம் இடையே புரிந்துணர்வு ஒப்பந்தமும் பரிமாறிக்கொள்ளப்பட்டது.
குறுகிய காலத்தில் இந்த மையம் எவ்வாறு அமைக்கப்பட்டது என்பதைப் பகிர்ந்து கொண்ட திரு அனுராக் சிங் தாக்கூர், “ஒரு மாதத்தில், நீர் விளையாட்டு ஏற்பாடுகள் செய்யப்பட்டுள்ளன, இதை சாத்தியமாக்கிய இந்திய விளையாட்டு ஆணையம் மற்றும் தேசிய அனல் மின் கழக அதிகாரிகளுக்கு நன்றி தெரிவிக்க விரும்புகிறேன். ரோயிங், கயாக்கிங், கனோயிங் ஆகிய முறையில் படகுப் போட்டிகளில் பங்கேற்கும் 40 வீரர்கள் தேர்வு செய்யப்படுவார்கள். அதிநவீன உபகரணங்கள், சிறுவர், சிறுமியர் விடுதி மற்றும் பயிற்சி வசதிகள் உள்ளன. இந்த மையத்தில் தேசிய போட்டிகளும் இருக்கும் என்று நாங்கள் நம்புகிறோம்." என்றார்.
இந்த நிகழ்வின் போது, குஜராத்தில் நடைபெற்றுவரும் 36வது தேசிய விளையாட்டுப் போட்டியில் தங்கப் பதக்கம் வென்ற இமாச்சலப் பிரதேச மகளிர் கபடி அணியை திரு தாக்கூர் பாராட்டினார்.
சுகாதாரம் மற்றும் குடும்ப நலத்துறை அமைச்சகம்
உயர்தர சுகாதார சேவையை வழங்கும் பொது, தனியார் மருத்துவ மையங்களுக்கு காயகல்ப் விருதுகள் : டாக்டர் ஹர்ஷ் வர்தன் வழங்கினார்
மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன், இணை அமைச்சர் திரு அஸ்வினி குமார் சௌபேவுடன் இணைந்து ஐந்தாவது தேசிய காயகல்ப் விருதுகளை காணொலி வாயிலாக துவக்கி வைத்தார்.
இந்தியாவின் பொது சுகாதார மையங்களில் சுகாதாரத்தையும் தூய்மையையும் உறுதி செய்வதற்காக கடந்த 2015 மே 15 ஆம் தேதி காயகல்ப் என்ற தேசிய முன்முயற்சியை இந்திய அரசின் சுகாதார மற்றும் குடும்ப நல அமைச்சகம் அறிமுகப்படுத்தியது. தூய்மை, சுகாதாரம் தொற்று கட்டுப்படுத்துதல் போன்ற பிரிவுகளில் சிறப்பாக செயல்படும் மாவட்ட மருத்துவமனைகள், துணை பிரதேச மருத்துவமனைகள், சமூக சுகாதார மையங்கள், ஆரம்ப சுகாதார மையங்கள் போன்ற பொது சுகாதார மையங்களுக்கு இந்த விருது வழங்கப்படுகிறது.
காயகல்ப் திட்டத்தின் முக்கியத்துவத்தை எடுத்துரைத்த அமைச்சர் டாக்டர் ஹர்ஷ் வர்தன், “பொதுசுகாதார மையங்களின் தரத்தை மேம்படுத்துவது மட்டுமல்லாமல், பெருவாரியான மக்களின் குணநலன்களை மேம்படுத்துவதிலும் காயகல்ப் மிக முக்கிய தாக்கத்தை ஏற்படுத்தி இருக்கிறது” என்று கூறினார்.
“716 மாவட்ட மருத்துவமனைகளும், மத்திய அரசின் நிறுவனங்களும் இந்தத் திட்டத்தின் முதல் ஆண்டில் இணைந்திருந்தன. தற்போது 26,172 பொதுசுகாதார மையங்களுக்கு இத்திட்டம் விரிவுபடுத்தப்பட்டுள்ளது. கடந்த ஆண்டு, 2019-20-இல் காயகல்ப் மையங்கள் 7,615 ஆக உயர்ந்தன” என்று அவர் தெரிவித்தார்.
“காயகல்ப் முன்முயற்சி வெற்றி அடைந்ததால், சுகாதார மற்றும் குடும்ப நல அமைச்சகம், குடிநீர் மற்றும் துப்புரவு அமைச்சகத்துடன் இணைந்து எங்கும் சுத்தம் சுகாதாரம்  என்ற திட்டத்தைத் தொடங்கியது. இதன்படி திறந்தவெளி கழிப்பறை ஒழிக்கப்பட்ட பகுதியின் சமூக சுகாதார மையம், தேசிய சுகாதார இயக்கத்தின் கீழ் வளர்ச்சி நடவடிக்கைகளுக்காக ரூ. 10.00 இலட்சம் உதவியாகப் பெறும்”, என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1688001
பிரதமர் அலுவலகம்
திரு மோதிலால் வோராவின் மறைவுக்கு பிரதமர் இரங்கல்
திரு மோதிலால் வோராவின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
"காங்கிரஸின் மிக மூத்த தலைவர்களில் ஒருவரான திரு மோதிலால் வோரா அவர்கள், மிக நீண்ட அரசியல் மற்றும் அமைப்பு ரீதியான அனுபவம் கொண்டவர். அவரது மறைவால் துயருற்றேன். அவரது குடும்பத்தினருக்கும் நலன் விரும்பிகளுக்கும் அனுதாபங்கள் ஓம் சாந்தி," என்று தமது டிவிட்டர் பக்கத்தில் பிரதமர் பதிவிட்டுள்ளார்.
பாதுகாப்பு அமைச்சகம்
உள்நாட்டிலேயே தயாரிக்கப்பட்ட ஐஎன்எஸ் வேலா நீர்மூழ்கிக் கப்பல் இந்திய கடற்படையில் இணைப்பு
மைல்கல்லாகவும், மேக் இன் இந்தியா முன்முயற்சியின் ஒரு பகுதியாகவும், உள்நாட்டிலேயே தயாரிக்கப்பட்ட ஐஎன்எஸ் வேலா நீர்மூழ்கிக் கப்பல் இந்திய கடற்படையில் இன்று இணைக்கப்பட்டது.
புரோஜெக்ட் 75-ன் நான்காவது நீர்மூழ்கிக் கப்பலான ஐஎன்எஸ் வேலா, மும்பை கடற்படை தளத்தில் நடைபெற்ற நிகழ்ச்சி ஒன்றில் கடற்படைத் தலைவர் அட்மிரல் கரம்பீர் சிங் முன்னிலையில் இந்திய கடற்படையில் முறைப்படி இணைக்கப்பட்டது. மேற்கு கடற்படை பிரிவின் ஒரு பகுதியாக ஐஎன்எஸ் வேலா செயல்படும். மேம்பட்ட அம்சங்கள் கொண்ட இந்த கப்பலில் நீண்ட தூர டார்பிடோக்கள் மற்றும் கப்பல் எதிர்ப்பு ஏவுகணைகள் உள்ளன. ஸ்கார்பீன் வகை நீர்மூழ்கிக் கப்பலான ஐஎன்எஸ் வேலாவை, பிரான்சு நாட்டை சேர்ந்த நேவல் குரூப்புடன் இணைந்து மசகான் டாக் கப்பல் தயாரிப்பு நிறுவனம் கட்டமைத்துள்ளது. நீர்மூழ்கிக் கப்பல் இணைத்ததன் மூலம், இந்திய கடற்படைக்கு மேலும் வலிமை சேர்ந்துள்ளது.
‘விடுதலையின் அமிர்த மகோத்ஸவம்’ மற்றும் ‘போர் வெற்றியின் பொன் விழா’ கொண்டாட்டங்களுடன் இணைந்து ஐஎன்எஸ் வேலா நீர்மூழ்கிக் கப்பலை இந்திய கடற்படையில் சேர்க்கும் நிகழ்ச்சி நடைபெற்றுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1774978
பெண்கள் மற்றும் குழந்தை நலன் அமைச்சகம்
ஆதார் உதவியுடன் ஒருங்கிணைந்த சிறுவர் மேம்பாட்டு சேவை வழங்குவதை அரசு உறுதி செய்ய முயற்சி
தனிநபர் அடையாள ஆணையம் எனப்படும் யு.ஐ.டி.ஏ.ஐ. வெளியிட்டுள்ள தகவல்படி,  நாட்டில் 5 வயதுக்குட்பட்ட மொத்தமுள்ள 12,29,58,749 குழந்தைகளில், 5,33,07,933 குழந்தைகளுக்கு ஆதார் எண் கொடுக்கப்பட்டுள்ளது.
அங்கன்வாடி மையங்களில் பதிவு செய்திருக்கும் 6 வயது வரையிலான அனைத்து சிறுவர்களுக்கும் உலகளாவிய சுய தேர்வுத் திடமான ஐ.சி.டி.எஸ். எனப்படும் ஒருங்கிணைந்த சிறுவர் மேம்பாட்டு சேவை வழங்கப்படுகிறது. ஐ.சி.டி.எஸ். திட்டத்தில் உள்ள குறைகளைக் களைந்து, வெளிப்படைத்தன்மை மூலம், சேவை மற்றும் ஆதாயங்கள் பெறுவதற்கு ஆதார் எண் முக்கிய அடையாளமாகப் பயன்படுத்தப்படுகிறது.
ஏற்கெனவே இருக்கும் திட்டப்படி, வீட்டுக்கு கூடுதல் ஊட்டச்சத்து ரேஷன், காலை சிற்றுண்டி மற்றும் சூடாக சமைத்த உணவு பரிமாறுதல் போன்றவை அங்கன்வாடிகள் மூலம் மேற்கொள்ளப்படுகின்றன.
மாநிலங்களவையில் எழுப்பப்பட்ட கேள்விக்கு இன்று மகளிர் மற்றும் குழந்தை மேம்பாட்டு இணையமைச்சர் டாக்டர் விரேந்திரகுமார் அவர்கள் இவ்வாறு பதில் அளித்தார்.
(Visitor Counter : 81
பிரதமர் அலுவலகம்
ரத யாத்திரையை முன்னிட்டு, பிரதமர் மக்களுக்கு வாழ்த்து
ரத யாத்திரை விழாவை முன்னிட்டு பிரதமர் திரு.நரேந்திர மோடி மக்களுக்கு வாழ்த்துத் தெரிவித்துள்ளார்.
இது தொடர்பாக, சுட்டுரை வாயிலாக பிரதமர் வெளியிட்டுள்ள செய்தியில், “ரத யாத்திரை திருநாளை முன்னிட்டு அனைவருக்கும் எனது நல்வாழ்த்துகள். இந்த நன்னாளில் ஜகந்நாதரை சிரந்தாழ்த்தி வணங்குவோம். அவரது ஆசீர்வாதங்கள், ஒவ்வொருவரின் வாழ்க்கையிலும் நல்ல உடல்நலத்தையும், வளமையையும் கொண்டு வரட்டும் என்று பிரார்த்திப்போம். ஜெய் ஜகந்நாத்” என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
ரூ. 23,000 கோடி கொவிட் தொகுப்பின் மூலம் அடுத்த 6 மாதங்களில் விரிவான திட்டம், திறன் கட்டமைப்பை மேம்படுத்தும் நடவடிக்கைகள் மேற்கொள்ளப்பட்டு வருகின்றன: மத்திய அமைச்சர் திரு மன்சுக் மாண்டவியா
மத்திய துறைமுகங்கள், கப்பல் மற்றும் நீர்வழிகள் அமைச்சர் திரு சர்பானந்தா சோனோவால் முன்னிலையில் பாவ்நகரில் உள்ள சர் தக்தசின்ஹிஜி மருத்துவமனையில் பிரத்தியேக அழுத்த விசை உறிஞ்சுதல் தொழில்நுட்பத்தில் செயல்படும்  2 மருத்துவப் பிராணவாயு உற்பத்தி ஆலைகளை மத்திய சுகாதாரம் மற்றும் குடும்ப நலன், ரசாயனம் மற்றும் உரங்கள் அமைச்சர் திரு மன்சுக் மாண்டவியா காணொலிக் காட்சி வாயிலாக இன்று திறந்து வைத்தார்.
நிமிடத்திற்கு 1000 லிட்டர் பிராண வாயுவை உற்பத்தி செய்யும் திறன் கொண்ட இந்த ஆலைகளுடன், செப்பு குழாய் இணைப்பு மற்றும் அதனுடன் தொடர்புடைய தீயணைப்பு அமைப்புமுறை மற்றும் தானியங்கி பிராணவாயு ஆதார மாற்று அமைப்புமுறையும் துவக்கி வைக்கப்பட்டன.
இந்த நிகழ்ச்சியில் பேசிய அமைச்சர் திரு மன்சுக் மாண்டவியா, “இந்த வசதி, பாவ்நகர் மக்களுக்கு அர்ப்பணிக்கப்படுகிறது. இதுபோன்று சமீபத்தில் அறிமுகப்படுத்தப்பட்ட வசதிகள், நெருக்கடி தருணத்தில் நாட்டிற்கு உதவிகரமாக இருக்கும்”, என்று தெரிவித்தார். பிரதமர் திரு நரேந்திர மோடியின் தொலைநோக்குப் பார்வையை மீண்டும் வலியுறுத்திய திரு மன்சுக் மாண்டவியா, கொவிட் தொற்றிலிருந்து நம் நாட்டை பாதுகாப்பதற்காக “ஒட்டுமொத்த சமூகத்துடன்” கூடிய அணுகுமுறையின் வாயிலாக மக்களின் பங்களிப்பை அதிகரிக்கும் நோக்கத்தோடு நாடு பணியாற்றி வருவதாகக் கூறினார்.
“குறுகிய காலத்தில் 4,000 மெட்ரிக் டன்னில் இருந்து 12,000 மெட்ரிக் டன்னாக பிராணவாயுவின் உற்பத்தி அதிகரிக்கப்பட்டது, அரசு மற்றும் தனியார் துறையின் வெவ்வேறு பங்குதாரர்கள் இடையேயான ஒத்துழைப்பிற்கான சான்றாகும்”, என்று அவர் குறிப்பிட்டார்.
தொடரும் கொவிட்-19 தொற்றின் சவால் பற்றி பேசிய அவர், “பிராணவாயுவின் விநியோகம், மருத்துவமனை படுக்கைகள், மருந்துகள் உள்ளிட்ட பல்வேறு விஷயங்கள் குறித்து இரண்டாவது அலையில் நாம் கற்றுள்ளோம். அவசரகாலத்தில் தேவைப்படும் மருத்துவ உபகரணங்களை ஒவ்வொரு மாவட்டத்திலும் வாங்குவதற்கு போதிய நிதி உதவியை தற்போது நாம் உறுதி செய்துள்ளோம். கொவிட்-19 தொற்றுக்கு எதிரான போராட்டத்தில், ரூ.23,000 கோடி மதிப்பிலான தொகுப்பிற்கு மத்திய அமைச்சரவை அண்மையில் ஒப்புதல் வழங்கியுள்ளது.
குழந்தைகளுக்கு தரமான மருத்துவ சேவையை வழங்குவதற்காக அனைத்து மருத்துவமனைகளிலும் குழந்தைகள் மருத்துவப் பிரிவில் போதிய வசதிகளை ஏற்படுத்தியுள்ளோம். மருத்துவ நெருக்கடி காலத்தின் போது பயன்படுத்தும் வகையில் மாநில மற்றும் மத்திய அளவில் இடையக பங்கு முறையையும் உருவாக்கி வருகிறோம். இந்த கொவிட் தொகுப்பின் வாயிலாக அடுத்த 6 மாதங்களில் விரிவான திட்டம் மற்றும் திறன் கட்டமைப்பை மேம்படுத்துவதற்கான நடவடிக்கைகள் மேற்கொள்ளப்பட்டு வருகின்றன”, என்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1734764
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
செயல்படாத சிவில் பணி அரசு ஊழியர்களை நீக்கிவிடும் கொள்கை
செயல்படாத அரசு ஊழியர்களை அவர்களுக்கு உரிய ஓய்வு காலத்திற்கு முன்னதாகவே அவ்வப்போது மேற்கொண்ட ஆய்வு நடவடிக்கைகளின்படி ஓய்வில் அனுப்பிவிடுவதற்கான கொள்கைகள் அடிப்படை விதிகள்  56 படியும், 1972 மத்திய சிவில் பணியாளர்கள் ஓய்வூதிய விதிகள்படியும், 1958 அகில இந்திய பணியாளர்கள்  படியும் வகுக்கப்பட்டுள்ளன.
2018 ஜனவரி வரை ஏ குழு அதிகாரிகள் 21,195 பேரும், பி குழு அதிகாரிகள் 47,039 பேரும் ஆய்வுக்கு உட்படுத்தப்பட்டனர். இவர்களில் ஐ ஏ எஸ் அதிகாரிகள் 15 பேர் உட்பட ஏ குழுவைச் சேர்ந்த 83 பேர் மற்றும் பி குழுவைச் சேர்ந்த 128 அதிகாரிகள் ஆகியோருக்கு எதிராக எப்ஆர் 56 பிரிவின்படி மற்றும் இதர விதிகளின்படி நடவடிக்கை எடுக்க பரிந்துரை செய்யப்பட்டுள்ளது.
மாநிலங்களவையில் இன்று  கேள்விக்கு எழுத்து மூலம் அளித்த பதிலில் வடகிழக்கு மண்டல மேம்பாடு , பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியங்கள், அணுசக்தி, விண்வெளித்துறை இணையமைச்சர் டாக்டர் ஜிதேந்திர சிங் இத்தகவலைத் தெரிவித்தார்.
(Visitor Counter : 106
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
சாகர் பரிக்ரமா திட்டம் ஆறாம் கட்டம்
மத்திய மீன்வளத்துறை, கால்நடை வளர்ப்பு மற்றும் பால்வளத்துறை அமைச்சகம், சுதந்திரத்தின் அமிர்த பெருவிழாவை முன்னிட்டு ‘சாகர் பரிக்ரமா’ திட்டத்தை அறிமுகப்படுத்தியது. சாகர் பரிக்ரமாவின் ஆறாம் கட்டம் அந்தமான் & நிக்கோபார் தீவுகளில் உள்ள ராஜீவ் காந்தி மீன்வளர்ப்பு மையத்திலிருந்து தொடங்கியது.
சாகர் பரிக்ரமாவின் ஆறாம் கட்டத்தை மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு.பர்ஷோத்தம் ரூபாலா கோடியாகாட்டில் தொடங்கி வைத்தார். அந்தமான் நிக்கோபார் யூனியன் பிரதேச நிர்வாகம், மத்திய அரசின் மீன்வளத் துறை, தேசிய மீன்வள மேம்பாட்டு வாரியம், மீன்வளர்ப்புக்கான ராஜீவ் காந்தி மையம்,  மற்றும் கடல்சார் பொருட்களின் ஏற்றுமதி மேம்பாட்டு ஆணையம் , இந்தியக் கடலோரக் காவல்படை, இந்திய மீன்வள ஆய்வு நிறுவனம் மற்றும் மீனவர்களின் பிரதிநிதிகள் இந்நிகழ்ச்சி பங்கேற்றனர். இந்நிகழ்ச்சியில் கலந்து கொண்ட மீனவர்கள் மத்திய அமைச்சர் திரு.பர்ஷோத்தம் ரூபாலாவுடன் கலந்துரையாடினர். அவர்கள் தங்களது பிரச்சனைகளை அவரிடம் பகிர்ந்து கொண்டனர்.
இதனைத் தொடர்ந்து, விவேகானந்தப்பூர், குட்டி அந்தமான், ஹட்பே ஆகிய இடங்களில் உள்ள மீன் இறங்குதள மையங்களுக்கு மெய்நிகர் வாயிலாக அடிக்கல் நாட்டப்பட்டது. நிகழ்ச்சியில் பேசிய மத்திய அமைச்சர் திரு. திரு.பர்ஷோத்தம் ரூபாலா, பிரதமரின் மத்ஸய சம்பதா திட்டத்தின் செயல்பாடுகள் இந்தியாவில் மீன்பிடித் துறையில் குறிப்பிடத்தக்க தாக்கத்தை ஏற்படுத்தும் என்றும், நவீன மீன்பிடித்தல் மற்றும் மீன்வளர்ப்பு முறைகளை பின்பற்றுவதன் மூலம் மீன்களின் உற்பத்தி அதிகரிக்கும் எனவும் தெரிவித்தார். இத்திட்டம், மீன் உற்பத்தி மற்றும் பதப்படுத்துதல் ஆகிய இரண்டு துறைகளிலும், வேலை வாய்ப்புகளை உருவாக்கும் என்றும் அவர் எடுத்துரைத்தார். பிரதமர் மத்ஸய சம்பதா, விவசாயிகள் கடன் அட்டை போன்ற திட்டங்கள் குறித்த விழிப்புணர்வை ஏற்படுத்த தன்னார்வலர்கள் உதவ வேண்டும் என்றும் அவர் கேட்டுக்கொண்டார்.
கிராமப்புற மக்களின் வாழ்க்கைத் தரத்தை மேம்படுத்துவதில் சாகர் பரிக்ரமா ஒரு தாக்கத்தை ஏற்படுத்தும். பிரதமர் மத்ஸ்ய சம்பதா யோஜனா , விவசாயிகள் கடன் அட்டை  போன்ற மத்திய அரசால் செயல்படுத்தப்படும் திட்டங்கள் மூலம் மீனவர்களின் பொருளாதாரத்தை மேம்படுத்துவதோடு, மீனவர்கள் சந்திக்கும் பிரச்சினைகளுக்குத் தீர்வு காணவும் சாகர் பரிக்ரமா ஆதரவளிக்கும்.
பாதுகாப்பு அமைச்சகம்
குடியரசு தின அணிவகுப்பு 2022-ல் பங்கேற்ற சிறந்த படைப் பிரிவுக்கான சுழற்கோப்பை வழங்கப்பட்டது
குடியரசு தின அணிவகுப்பு 2022-ல் பங்கேற்ற சிறந்த படைப் பிரிவுக்கான சுழற்கோப்பையை கடற்படை தலைமை தளபதி அட்மிரல் திரு ஆர் ஹரிகுமார், இந்த அணிவகுப்பில் பங்கேற்ற கடற்படை வீரர்களிடம் 31.03.2022 அன்று வழங்கினார். 2013-ல் இந்திய விமானப்படையுடன் கூட்டாக சிறந்த அணிவகுப்புக்கான பரிசைப் பெற்ற இந்திய கடற்படை முதன்முறையாக, முப்படைகளின் உயரதிகாரிகளை கொண்ட குழுவினரால் சிறப்பாக அணிவகுத்த படைப் பிரிவாக தேர்ந்தெடுக்கப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும். https://pib.gov.in/PressReleasePage.aspx?PRID=1812054
பாதுகாப்பு அமைச்சகம்
பாதுகாப்புத்துறை ஏற்றுமதி
சிறப்பு ரசாயனங்கள், உபகரணங்கள் போன்றவற்றில் பிரிவு 6ல் உள்ள போர் தளவாடப் பொருட்களை ஏற்றுமதி செய்ய பாதுகாப்பு உற்பத்தித் துறை அனுமதி அளித்துள்ளது. இதன்படி கண்ணீர் புகை இயந்திரங்கள், எச்சரிக்கை கண்காணிப்பு மற்றும் கட்டுப்பாட்டுக் கருவிகள், இரவில் பயன்படுத்தும் மோனோக்குலர்கள் மற்றும் பைனாக்குலர்கள், இலகுரக எடை கொண்ட டார்பெடோ மற்றும் தீ கட்டுப்பாட்டுக் கருவிகள், கடலோர கண்காணிப்பு ரேடார்கள் உள்ளிட்டவை கடந்த 5 ஆண்டுகளில் அதிகளவில் ஏற்றுமதி செய்யப்பட்டுள்ளன. தற்போது 80க்கும் மேற்பட்ட நாடுகளுக்கு இந்தியா பாதுகாப்பு உற்பத்திப் பொருட்களை ஏற்றுமதி செய்கிறது.
2017-18 ம் ஆண்டில் பாதுகாப்பு உற்பத்திப் பொருட்களின் மொத்த ஏற்றுமதி மதிப்பு ரூ.4682 கோடியாக இருந்தது. 2022-2023ம் ஆண்டில் இதுவரை இவற்றின் ஏற்றுமதி ரூ.13,399 கோடியாக உள்ளது.
பாதுகாப்புத் துறைப் பொருட்களின் உற்பத்தியை அதிகரிக்கவும் உலகளவில் போட்டித் தன்மையை அதிகரிக்கவும் இந்தியா பல்வேறு நடவடிக்கைகளை எடுத்துள்ளது. தற்சார்பு இந்தியா இயக்கத்தின் கீழ் உள்நாட்டு உற்பத்தியை அதிகரிப்பதில் அரசு கவனம் செலுத்தி வருகிறது. பாதுகாப்பு ஆராய்ச்சி மற்றும் மேம்பாட்டு அமைப்பால் உருவாக்கப்படும் புதிய தொழில்நுட்பங்கள், எந்தவித கட்டணமுமின்றி தொழில் நிறுவனங்களுக்கு வழங்கப்படுகின்றன.
இந்த தகவலை மாநிலங்களவையில் எழுத்துப் பூர்வமாக அளித்த பதிலில் பாதுகாப்புத் துறை இணை அமைச்சர் திரு. அஜய் பட் தெரிவித்துள்ளார்.
பிரதமர் அலுவலகம்
தான்சானியா ஐக்கியக் குடியரசின் அதிபர் டாக்டர்.ஜான் போம்பே ஜோசப் மேகுஃபுலியுடன் பிரதமர் திரு.நரேந்திரமோடி தொலைபேசி வாயிலாகப் பேச்சுவார்த்தை.
பிரதமர் திரு.நரேந்திரமோடி இன்று  தான்சானியா ஐக்கியக் குடியரசின் அதிபர் டாக்டர்.ஜான் போம்பே ஜோசப் மேகுஃபுலியை தொலைபேசியில் தொடர்பு கொண்டு பேசினார்.
ஜுலை, 2016-இல், தாம் தர்-ஏஸ்-சலாம் பயணம் மேற்கொண்டதை நினைவு கூர்ந்த பிரதமர், தான்சானியாவுடனான நட்புறவுக்கு இந்தியா, பாரம்பரியமாக முக்கியத்துவம் அளித்து வருவதைச் சுட்டிக் காட்டினார்.
தான்சானியாவின் வளர்ச்சிப் பயணத்தில் பங்கு வகிப்பதென்ற இந்தியாவின் உறுதிப்பாட்டை மீண்டும் வலியுறுத்திய பிரதமர், தான்சானியா அரசு மற்றும் அந்நாட்டு மக்களின் எதிர்பார்ப்புகள் மற்றும் தேவைகளுக்கேற்ப இந்தியா செயல்படும் என்றும் தெரிவித்தார்.
கோவிட்-19 பாதிப்பு காரணமாக, தான்சானியாவில் சிக்கிக் கொண்ட இந்தியர்கள் தாயகம் திரும்புவதற்கு, தான்சானிய அதிகாரிகள் அளித்த ஒத்துழைப்புக்காக, அதிபர் டாக்டர். மேகுஃபுலி-க்கு பிரதமர் தமது நன்றியையும் தெரிவித்துக் கொண்டார்.
இரு தலைவர்களும், ஒட்டு மொத்த இரு தரப்பு உறவுகள் குறித்தும் விவாதித்தனர். இந்தியா தான்சானியா இடையே, வளர்ச்சிப் பணிகளில் அதிகரித்து வரும் ஒத்துழைப்பு, கல்வி இணைப்புகள், வர்த்தகம் மற்றும் முதலீடுகள் குறித்து மனநிறைவு தெரிவித்ததுடன், இந்த நிலையை மேலும் விரைவுபடுத்துவதற்கான வாய்ப்புகள் குறித்தும் இரு தலைவர்களும் விவாதித்தனர்.
தான்சானியாவில் இந்த ஆண்டின் பிற்பகுதியில் நடைபெறவுள்ள அதிபர் தேர்தல் மற்றும் நாடாளுமன்றத் தேர்தலை யொட்டி, அதிபர் மேகுஃபுலி மற்றும் தான்சானிய மக்களுக்குத் தமது நல்வாழ்த்துக்களையும் பிரதமர் நரேந்திரமோடி தெரிவித்தார்.
(
புவி அறிவியல் அமைச்சகம்
யாஸ் புயல் வடக்கு ஒடிசா-மேற்கு வங்கம் இடையே இன்று மதியம் கரைகடக்கிறது
யாஸ் அதி தீவிர புயல் வடக்கு ஒடிசா -மேற்கு வங்கம் இடையே பாரதீப் மற்றும் சாகர் தீவுகள் இடையே இன்று மதியம் கரைகடக்கிறது என்றும் அப்போது மணிக்கு 130 முதல் 155 கிமீ வேகத்தில் காற்று வீசலாம் என தேசிய வானிலை முன்னறிவிப்பு மையம் தெரிவித்துள்ளது.
யாஸ் புயல் இன்று காலை 4.30 மணியளவில், வடமேற்கு வங்க கடல் பகுதியில் தம்ரா என்ற இடத்துக்கு கிழக்கு 60 கி.மீ தொலைவில் மையம் கொண்டிருந்தது. இது கடந்த 6 மணி நேரத்தில் மணிக்கு 15 கி.மீ வேகத்தில் வடக்கு மற்றும் வடமேற்கு திசை நோக்கி நகர்ந்தது. இது இன்று மதியம் வடக்கு ஒடிசா-மேற்குவங்கம் கடற்கரை இடையே பாரதீப் மற்றும் சாகர் தீவு பகுதியில் தம்ரா என்ற இடத்துக்கு வடக்கே இன்று மதியம் கரை கடக்கிறது. அப்போது மணிக்கு 130 முதல் 155 கி.மீ வேகத்தில் காற்று வீசும் என எச்சரிக்கை விடுக்கப்பட்டுள்ளது. ஜார்கண்ட்டில் இன்றும், நாளையும் மிதமானது முதல் கனமழை பெய்யும் என தெரிவிக்கப்பட்டுள்ளது.
இதன் காரணமாக ஒடிசா, மேற்குவங்கம் ஆகிய மாநிலங்களில் பல இடங்களில் இன்று மிதமானது முதல் கன மழை பெய்யும் என தெரிவிக்கப்பட்டுள்ளது. பாலசூர் பகுதியில் 2 முதல் 4 மீட்டர் உயரத்துக்கு கடல் அலை எழும்பும் என தெரிவிக்கப்பட்டுள்ளது.
ஒடிசா, மேற்கு வங்கம் கடலோர பகுதியில் இன்று காலை 80 முதல் 90 கி.மீ வேகத்தில் காற்று வீசியது.
இன்று காலை 8.30 மணி வரை ஒடிசாவின் பாரதீப் பகுதியில் அதிகபட்சமாக 17.4 செ.மீ மழை பெய்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleaseIframePage.aspx?PRID=1721784&RegID=3&LID=1
------
(Visitor Counter : 164
நிதி அமைச்சகம்
15CA/15CB வருமானவரி படிவங்களை மின்னணு முறையில் தாக்கல் செய்வதில் தளர்வு
வருமானவரி சட்டம் 1961-ன் படி 15CA/15CB படிவங்களை மின்னணு முறையில் தாக்கல் செய்ய வேண்டும். தற்போது, வரிசெலுத்துவோர் 15CA படிவத்தை, 15CB படிவத்தில் பட்டய கணக்காளர் சான்றிதழுடன் மின்னணு-தாக்கல் இணையதளத்தில் பதிவேற்றம் செய்கின்றனர். அதன்பின்பே, வெளிநாட்டு வருமானம் ஏதாவது இருந்தால், அதன் நகல் அங்கீகரிக்கப்பட்ட டீலரிடம் சமர்ப்பிக்கப்படும்.
புதிய மின்தாக்கல் இணையளத்தில் www.incometax.gov.in, 15CA/15CB படிவங்களை தாக்கல் செய்வதில் வரிசெலுத்துவோர் சில சிரமங்களை சந்தித்ததால், இந்த படிவங்களை அங்கீகரிக்கப்பட்ட டீலரிடம் 2021 ஜூன் 30ம் தேதிக்கு முன்பாக கைப்பட சமர்ப்பிக்கலாம் என முடிவு செய்யப்பட்டுள்ளது. வெளிநாட்டு பணம் வருமானத்துக்காக இது போன்ற படிவங்களை கைப்பட ஏற்றுக்கொள்ளும்படி அங்கீகரிக்கப்பட்ட டீலர்களுக்கு அறிவுறுத்தப்பட்டுள்ளது.
ஆவண அடையாள எண்-ஐ உருவாக்குவதற்காக, இந்த படிவங்களை புதிய மின்னணு-தாக்கல் இணையளத்தில் பதிவேற்றம் செய்வதற்கான வசதி பின்னர் வழங்கப்படும்.
ஜவுளித்துறை அமைச்சகம்
தற்சார்பு இந்தியாவின் முன்னெடுப்பு நடவடிக்கையாக உள்நாட்டு சணல் உற்பத்திக்கு ஆதரவு அளிக்க மத்திய அரசு முடிவு
சணல் ஆண்டு 2022-23-ல் அரிசி மற்றும் கோதுமைக்கான பயன்பாட்டுக்கு முழுக்க முழுக்க சணல் பைகளைப் பயன்படுத்த வேண்டியதைக் கட்டாயமாக்குவதற்கு மத்திய அரசு ஒப்புதல் அளித்துள்ளது. இதன்படி, உணவு தானியங்களுக்கான பைகள் அனைத்திற்கும் சணல் பயன்படுத்தப்பட வேண்டும் என்பதும் சர்க்கரைக்கான பயன்பாட்டில் 20 சதவீதம் சணல் பைகள் பயன்படுத்த வேண்டும் என்பதும் கட்டாயமாக்கப்படுகிறது. குறிப்பாக மேற்கு வங்கத்தின் சணல் உற்பத்தியாளர்களை ஊக்குவிக்க இந்த நடவடிக்கை மேற்கொள்ளப்படுகிறது. மத்திய அரசின் இந்த முடிவு, பீகார், ஒடிசா, அசாம், திரிபுரா, மேகாலயா, ஆந்திரப்பிரதேசம் மற்றும் தெலங்கானா சணல் துறைக்கு உதவிகரமாக இருக்கும்.
இந்தியப் பொருளாதாரத்தில் சணல் தொழிற்சாலை முக்கியப் பங்கு வகிக்கிறது. குறிப்பாக மேற்கு வங்கத்தில் இயங்கும் 75 சணல் ஆலைகள் மூலம் லட்சக்கணக்கான தொழிலாளர்கள் வருமானம் ஈட்டி வருகின்றனர். குறிப்பாக சணல் துறையில் மட்டும் 40 லட்சம் விவசாயக் குடும்பங்கள் நம்பியிருக்கின்றன.
சணல் பேக்கேஜிங் விதியின் கீழ் அமல்படுத்தப்பட்டுள்ள நெறிமுறைகள் மூலம் 3.70 லட்சம் பேருக்கு நேரடி வேலைவாய்ப்பு கிடைத்திருப்பதுடன், சணல் துறையில் உள்ள 40 லட்சம் விவசாயக் குடும்பங்கள் பாதுகாக்கப்படுகின்றன. இந்த விதியின்படி, சணல் தொழிற்சாலைகளின் 75 சதவீத உற்பத்தி, சணல் சாக்குப்பைகளாக மாற்றப்படுவதாகவும், இவற்றில் 85 சதவீத சாக்குப் பைகள் இந்திய உணவுக்கழகத்திற்கும், மற்றும் மாநில கொள்முதல் ஏஜென்சிகளுக்கும் வழங்கப்படுகின்றன. எஞ்சியவை ஏற்றுமதிக்கோ அல்லது நேரடி விற்பனைக்கோ பயன்படுத்தப்படுகிறது.
ஒவ்வொரு ஆண்டும் சுமார் 9 ஆயிரம் கோடி மதிப்பிலான சணல் சாக்குப்பைகள் உணவு தானியங்களைப் பேக்கிங் செய்வதற்காக மத்திய அரசு சார்பில் வாங்கப்படுகிறது. இதன் மூலம் சணல் விவசாயிகள் மற்றும் தொழிலாளிகளுக்கான சந்தையை மத்திய அரசு ஏற்படுத்தியுள்ளது.